ສະຫະລັດຮຽກຮ້ອງໃຫ້ ປາກິສຖານເຄື່ອນໄຫວ ກ່ຽວກັບຜູ້ຕ້ອງສົງໄສກໍ່ການຮ້າຍ ທີ່ມູມບາຍ
ທ່ານນາງຄລິນຕັນ ຮຽກຮ້ອງໃຫ້ປາກີສຖານ ທໍາການເຄື່ອນໄຫວ ກ່ຽວກັບຜູ້ຕ້ອງສົງໄສ ເປັນຜູ້ກໍ່ການຮ້າຍໂຈມຕີ ທີ່ນະຄອນ Mumbai ປະເທດອິນເດຍ.
ທ່ານນາງຮີນລາຣີ ຄລິນຕັນ ລັດຖະມົນຕີການຕ່າງປະເທດສະຫະລັດກ່າວວ່າ ປາກິສຖານຈໍາເປັນຕ້ອງທໍາການເຄື່ອນໄຫວຕໍ່ຕ້ານຜູ້ກໍ່ຕັ້ງກຸ່ມກໍ່ການຮ້າຍທີ່ຖືກກ່າວຫາວ່າທໍາການໂຈມຕີຫຼາຍບັ້ນໃນອິນເດຍນັ້ນ ໃນການກ່າວຖ້ອຍຖະແຫຼງເຊ່ນນີ້ໃນໂຮງການເມືອງໃນວັນຈັນມື້ນີ້ທີ່ເມືອງ Kolkata ທ່ານ ນາງຄລິນຕັນກ່າວວ່າ ປາກິສຖານບໍ່ໄດ້ທໍາການເຄື່ອນໄຫວຕາມຄໍາຮຽກຮ້ອງຂອງສະຫະ ລັດແລະອິນເດຍເພື່ອຈັບກຸມ ຫຼືດໍາເນີນຄະດີນາຍ Hafiz Mohammad Saeed ຊຶ່ງຜູ້ ກ່ຽວເປັນຜູ້ກໍ່ຕັ້ງກຸ່ມ Lashkar e-Taiba ທີ່ມີຖານປະຕິບັດງານຢູ່ໃນປາກິສຖານ ຊຶ່ງຖືກ ກ່າວຫາວ່າ ທໍາການວາງແຜນໂຈມຕີແບບກໍ່ການຮ້າຍໃນປີ 2008 ໃນນະຄອບບອມໃບ ທີ່ ໄດ້ສັງຫານຜູ້ຄົນ166 ຄົນຮວມທັງຄົນອາເມຣິກັນ 6 ຄົນນນັ້ນ ທ່ານນາງຄລິນຕັນກ່າວວ່າ ສະຫະລັດເຊື່ອວ່ານາຍ Ayman al-Zawahiri ຫົວໜ້າກຸ່ມ ອານ ກາອິດາ ຢູ່ໃນປາກິສຖານເຊ່ນກັນ ຫົວໜ້ານັກການທູດສະຫະລັດທ່ານນີ້ ໄດ້ຮຽກ ຮ້ອງໃຫ້ອິນເດຍຕັດການສົ່ງເຂົ້ານໍ້າມັນຂອງຕົນຕື່ມອີກຈາກອີຣ່ານ ໃນຖານະເປັນພາກ ສ່ວນນຶ່ງຂອງການປຸກລະດົມສືບຕໍ່ໄປເພື່ອກົດດັນກຸງເຕຫະຣ່ານ ກ່ຽວກັບໂຄງການນີວ ເຄລຍຂອງຕົນທີ່ເປັນບັນຫາໂຕ້ແຍ່ງກັນນັ້ນ ທ່ານນາງຄລິນຕັນ ໄດ້ກ່າວຍ້ອງຍໍອິນເດຍສໍາລັບການຫລຸດຜ່ອນລົງໃນການຊື້ນໍ້າມັນຈາກ ອີຣ່ານທີ່ອິນເດຍໄດ້ເຮັດມາແລ້ວນັ້ນ ແຕ່ກ່າວວ່າ ມີນໍ້າມັນພຽງພໍຈາກຕະຫຼາດອື່ນໆສໍາລັບ ທໍາການຕັດການນໍາເຂົ້ານໍ້າມັນຕື່ມອີກນັ້ນ ອິນເດຍຕ້ອງການພະລັງງານຢ່າງຫຼວງຫຼາຍຈາກການເຕີບໂຕຂຶ້ນຢາງໄວ ແລະໄດ້ທໍາການ ຕໍາໜິຕິຕຽນກົດໝາຍຂອງສະຫະລັດມາທີ່ວາງການລົງໂທດຕໍ່ພວກທະນາຄານຈາກປະເທດ ຕ່າງໆທີ່ຊື້ນໍ້າມັນຂອງອີຣ່ານນັ້ນ